Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1111

5. AZ ENGEDÉLYES SZERVEZETÉNEK FELÉPÍTÉSE 5.001. Az Engedélyes szervezete legyen áttekinthetõ érthetõ, rendelkezzék világosan meghatározott és leírt feladat- és erõforrás-kiosztással, együttmûködési kapcsolatokkal és felelõsségi körökkel. 5.002. A szervezetet a hatályos törvények, jogszabályok, szabályzatok figyelembevételével kell kialakítani. A szervezet által ellátandó feladatokat azonosítni kell. A feladatok ellátásához szükséges tevékenységeket megfelelõ dokumentumokban kell szabályozni. A dokumentációban meg kell határozni a felelõsségek hierarchiáját a feladatok elvégzéshez szükséges felhatalmazást, a személyzet létszámát és képzettségi követelményeit. A szervezeti egységeket a feladataik megfelelõ színvonalú ellátásához alkalmas személyi állománnyal a szükséges mértékben fel kell tölteni. 5.003. A szervezeti egységek felépítésénél figyelembe kell venni a szervezet funkcióit és a személyzet (beleértve a szerzõdéses állomány) kiválasztása, megbízása a funkciók teljesítésének megfelelõen történjen. A vezetésükkel megbízott személyek egyúttal felelõsséggel tartoznak a szervezeti egység által végzett tevékenység biztonsági vonatkozásaiért is. A szervezet kialakításának legfõbb szempontja, hogy biztosítani tudja az erõmû biztonságos üzemét minden üzemállapotban és esetleges üzemzavari helyzetben. 5.004. Az atomerõmû biztonságáért a legfelsõ vezetõ viseli az egyszemélyi felelõsséget. Kiválasztása szakmai, emberi, vezetési és erkölcsi tulajdonságok gondos mérlegelése alapján történjen. 5.005. Az erõmû legfelsõ vezetõjének feladata az alkalmas szervezeti felépítés meghatározása és a további vezetõk kiválasztása. A biztonsági követelmények betartásának felügyeletéért felelõs szervezeti egység vezetõje az erõmû legfelsõ vezetõjének közvetlen irányítása alatt végezze tevékenységét. A vezetõk kiválasztásánál a következõ szempontokat kell figyelembe venni: – a menedzser képességek (vezetés, kommunikáció, motiváció, csoportépítés stb.), – a szakmai ismeretek mélysége, – képzettség, – minõség és biztonság iránti elkötelezettség, – tanulás, önképzés képessége. 5.006. A szervezeti felépítés kialakításakor az elsõ fizikai indítás fázisáig a 4.2. fejezet szerinti üzembe helyezési rend szerinti terjedelemben, a késõbbi fizikai indításokra pedig az atomerõmû üzemeltetésére vonatkozó teljes terjedelemben biztosítani kell az alábbi funkciók elegendõ mértékû szétválasztását:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes